《次韵李公择以惠泉答章子厚新茶二首》
宋代·苏辙

无锡铜瓶手自持，新芽顾渚近相思。
故人赠答无千里，好事安排巧一时。
蟹眼煎成声未老，兔毛倾看色尤宜。
枪旗携到齐西境，更试城南金线奇。
〈金线泉，在齐州城南。
〉新诗态度霭春云，肯把篇章妄与人。
性似好茶常自养，交如泉水久弥亲。
睡浓正想罗声发，食饱尤便粥面匀。
底处翰林长外补，明年谁送霅溪春。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。